google/wiki40b huggingface dataset:
रायपुर विकास प्राधिकरण

शीर्षक

रायपुर विकास प्राधिकरण (आरडीए/ राविप्रा) - नगर विकास के लिए 1963 में नगर सुधार न्यास के नाम से मध्यप्रदेश शासन व्दारा गठित किया गया था। 1977 में नगर सुधार न्यास का दर्जा बढ़ा कर राज्य शासन ने इसे रायपुर विकास प्राधिकरण के रूप में अपग्रेड किया। सन् 2002 में रायपुर विकास प्राधिकरण को नगर पालिक निगम रायपुर में विलय कर दिया गया। 28 अक्टूबर 2004 को पुनः रायपुर विकास प्राधिकरण का पुनर्गठन किया गया। रायपुर विकास प्राधिकरण व्दारा 1995 में निर्मित नगरघड़ी पूरे विश्व में अपने आप में एक अनूठी नगरघड़ी है। हर घंटे छत्तीसगढ़ का लोकसंगीत सुनाने वाली यह विश्व की इकलौती नगरघड़ी है। लोकधुन सुनाने की इस अवधारणा के कारण इसे वर्ष 2009 में लिम्का बुक ऑफ रिकार्डस तथा इंडिया बुक ऑफ रिकार्डस में शामिल किया गया है। इस संस्था का नारा है विकास हमारा उद्देश्य निर्माण हमारा लक्ष्य
वर्तमान में श्री संजय श्रीवास्तव अध्यक्ष, श्री एम.डी. कावरे मुख्य कार्यपालन अधिकारी हैं। रायपुर विकास प्राधिकरण एक साथ कई योजनाओं में एक साथ काम कर रहा है। प्राधिकरण की कई ऐसी योजनाएं है जो राजधानी रायपुर के स्वरुप क बदल रही है। प्राधिकरण रायपुर शहर विकास की दिशा में देश की सबसे बड़ी नगर विकास योजनाओं में से एक कमल विहार पर पर काम कर रहा है। कमल विहार दर असल नगर विकास योजना क्रमांक एक के नाम से जानी जाती है। इसके अन्तर्गत रायपुर शहर को व्यवस्थित करने के लिए 1600 एकड़ भूमि में कमल विहार योजना में अधोसंरचना का विकास किया जा रहा है। इसके अन्तर्गत भूस्वामियों को उनकी भूमि के बदले पुनर्गठित विकसित भूखंड या कलेक्टर गाईड लाईन के आधार पर तथा वहां निर्मित संरचनाओं के लिए मुआवजा दिया गया है।
रायपुर विकास प्राधिकरण की देवेन्द्रनगर योजना में छत्तीसगढ़ सिटी सेन्टर का निर्माण किया गया है। छत्तीसगढ़ सिटी सेन्टर देश के सबसे बड़े मॉल्स में से एक है। देवेन्द्रनगर में ही छत्तीसगढ़ के हस्तशिल्पियों और कलाकारों के लिए छत्तीसगढ़ शासन व्दारा छत्तीसगढ़ हॉट विकसित किया है। शहर की यातायात व्यवस्था के लिए रायपुर - बिलासपुर मार्ग पर स्थित ग्राम रावांभाठा के 98 एकड़ भूमि पर छत्तीसगढ़ का सबसे बड़ा ट्राँसपोर्टनगर का निर्माण किया है जो डॉ॰ खूबचंद बघेल जी के नाम पर है। यहां एक साथ 3 हजार ट्रक खडे किए जा सकते हैं। गरीबो के लिए डॉ॰ श्यामाप्रसाद मुखर्जी आवास योजना के अन्तर्गत प्राधिकरण ने हीरापुर, सरोना, रायपुरा व बोरियाखुर्द में 3888 फ्लैट्स बना कर आवंटित किए गए हैं। ग्राम रायपुरा में छत्तीसगढ़ के पहला रिक्रिएशन पार्क एवं अन्तर्राष्ट्रीय स्तर का एक स्वीमिंग पूल अर्थात वंडरलैंड पार्क का निर्माण किया गया है। यह राजधानी रायपुर का एक महत्वपूर्ण मनोरंजन केन्द्र बन गया है। रायपुर विकास प्राधिकरण के संबंध में और जानकारी के लिए समाचार की वेबसाइट www.facebook.com/rdaraipur, www.rdaraipur.blogspot.com व सामान्य वेबसाइट www.rdaraipur.com देखी जा सकती है।
अबू सईद गर्देजी

अबू सईद गर्देजी: गार्ज़ी या गुरदेज़ी (1061 ईस्वी में मृत्यु हो गई थी) (फारसी: ابوسعید عبدالحی بن ضحاک بن محمود گردیزی) एक फारसी मुस्लिमग्राफर और 11 वीं शताब्दी की शुरुआत में गार्डेज़ (आधुनिक अफगानिस्तान) से इतिहासकार थे।. इन्होंने जैन अल-अखबार को गजनाविद साम्राज्य के सुल्तान अब्दुल-रशीद की अदालत में लिखा था।. फारसी में लिखे गए गार्ज़ी का कार्य मध्य एशिया और पूर्वी फारस और हंगरी का इस्लामी इतिहास है।
वाइरल इनसेफेलाइटिस

वाइरल इनसेफेलाइटिस एक विषाणु है।
पश्चिम बंगाल अग्नि-शमन सेवा

पश्चिम बंगाल अग्नि-शमन सेवा पश्चिम बंगाल सरकार की अग्नि-शमन सेवा है। इसका कार्य-क्षेत्र राज्य सहित कोलकाता शहर भी है। इस सेवा के अधीन ९५ फायर-स्टेशन, ७५०० कर्मचारी और ३५० अग्नि-शामक यंत्र हैं।
यह सेवा देश की प्राचीनतम अग्नि-शमन सेवा है। १९५० में कैल्कटा फायर ब्रिगेड और बंगाल फायर सर्विस को जोड़ कर पश्चिम बंगाल अग्नि-शमन सेवा संगठन की स्थापना की गई थी। यह बहुत ही महत्वपुर्ण सेवा है।
नीमकाथाना

भौगोलिक स्थिति

नीमकाथाना उत्तरी अक्षांश 27.738 एवं पूर्वी देशान्तर 75.783 पर स्थित है। इसकी मासत से औसत ऊँचाई 480 मीटर है।

जनसांख्यिकी

2011 की जनगणना के अनुसार नीमकाथाना की कुल जनसंख्या 36327 है। पुरूष हिस्सा 53% एवं महिलाएँ 47% हैं। नीमकाथाना की साक्षरता दर 67% है जो राष्ट्रीय औसत 59.5% से कुछ अधिक है जिसमें पुरुष साक्षरता 77% एवं महिला साक्षरता 56% है। नीमकाथाना में कुल जनसंख्या का 16% लोग 6 वर्ष से कम आयु के बच्चे हैं। नीमकाथाना नगर की जनसंख्या 29,500 है।

नदियाँ

साती और सोटा नामक नदियाँ नीमकाथाना से शुरू होती हैं और कोटपुतली की तरफ बहती है। कांताली नदी नीमकाथाना क्षेत्र की प्रमुख नदी है जो खंडेला की पहाड़ियो से निकल कर झुंझुनू में प्रवेश कर समाप्त हो जाती है।
आश्विन कृष्ण पञ्चमी

आश्विन कृष्ण पंचमी भारतीय पंचांग  के अनुसार सातवें माह की बीसवी तिथि है, वर्षान्त में अभी १६० तिथियाँ अवशिष्ट हैं।
कमला मार्कण्डेय

कमला मार्कण्डेय (१९२४-१६ मई २००४; कमला पूर्णनिया टेलर) भारतीय पत्रकार एवं लेखिका थीं। वो मूल रूप से मैसूर की थीं एवं मद्रास विश्वविद्यालय से स्नातक की शिक्षा पूर्ण की।
जोशिया जॉन गुडविन

जोशिया जॉन गुडविन एक आशुलिपिक एवं सम्पादक थे। उसका जन्म 20 सितम्बर, 1870 को इंग्लैंड के बैथेस्टोन में हुआ था। वे स्वामी विवेकानन्द के आशुलिपिक थे, स्वामीजी विश्वप्रसिद्ध भाषण लिखने का श्रेय जोशिया जॉन गुडविन को जाता है। गुडविन ने स्वामी जी के भाषणों के साथ उनके कई भाषाओं में पत्र भी लिखे।
गुडविन 99 प्रतिशत शुद्धता के साथ 200 शब्द प्रति मिनट लिखते थे, और इस विशेषता को देखते हुए स्वामी विवेकानन्द के 1895 में न्यूयार्क प्रवास के दौरान उन्हें उचित पारिश्रमिक पर निजी आशुलिपिक नियुक्त किया था। लेकिन स्वामी जी के भाषण सुनते-सुनते गुडविन उनके शिष्य बन गए। और वे अपनी सेवाएँ निःशुल्क देने लगे।
जनवरी 1897 में वे स्वामी जी के साथ कोलकाता आ गये। तब से वे स्वामी विवेकानंद के साथ रहे। उन्होंने ‘ब्रह्मवादिन’ नामक पत्रिका के प्रकाशन में भी सहयोग दिया।
मद्रास (अब चेनई) की गरम जलवायु से जब उनका स्वास्थ्य बिगड़ने लगा, वे ऊटी आ गये। वहीं 2 जून, 1898 को 28 वर्ष की आयु में उनका देहांत हो गया।
रियो डि जेनेरो बंदरगाह

यह ब्राजील का एक प्रमुख बंदरगाह है।
उत्तर दक्षिण

संक्षेप

यह फिल्म यश चोपड़ा की क्लासिक फिल्म त्रिशूल से कहानी उधार ली है। जैकी श्रॉफ, रजनीकांत और कुलभूषण खरबंदा त्रिशूल में अमिताभ बच्चन, शशि कपूर और संजीव कुमार द्वारा निभाई गई संबंधित भूमिका निभाते हैं। सुभाष घई ने इसे फिल्माने में सहायता की है। 
अपनी मां की मृत्यु के समय, राजा को पता चला कि उसके पिता अभी भी जिंदा हैं और एक अमीर जीवन जी रहे हैं। राजा अब अपने सौतेले भाई शंकर से मित्रता करता है और उसकी प्रेमिका चंदा (माधुरी दीक्षित) को चुराता है। वह धोखाधड़ी से कुछ संपत्ति पत्रों पर शंकर के हस्ताक्षर भी लेता है। हालांकि, शंकर की मां एक बहुत ही बुद्धिमान महिला है और राजा को नंगे हाथ पकड़ती है। हालांकि, जब वह जानती है कि वह उसका सौतेला बेटा है, तो वह उसे पुलिस को नहीं सौंपती है। इस बीच, शंकर चंदा की अस्वीकृति को संभालने में असमर्थ हैं और दुःख में हैं। हालांकि, वह राजा को माफ कर देता है जब उसे पता चला कि वह उसका सौतेला भाई है। इस बीच, उनके पिता कृष्णकांत (कुलभूषण खरबंदा) विदेश से लौट आते हैं और जब उन्हें इसके बारे में पता चल जाता है, तो वह बहुत परेशान होते हैं। वह राजा के खिलाफ कार्रवाई करने जा रहे होते हैं लेकिन उन्हें पता चला कि वह उनका बड़ा बेटा है और वो भी उसे माफ कर देते हैं। अंत भला तो सब भला।
झिल्लीस्वरी

संगीत वाद्य यंत्रों के होर्नबोस्तेल-साक्स वर्गीकरण में, झिल्लीस्वरी या मेम्ब्रेनोफ़ोन (Membranophone) वे वाद्य हैं जिनमें झिल्लियाँ होती हैं जिनके कांपने से ध्वनी उत्पन्न होती है। इसका उदाहरण तबला है।
सिंफनी

सिंफनी (Symphony) यूरोपीय वृंदगान की विशिष्ट शैली का नाम है। यह शब्द यूनानी भाषा का है जिसका अर्थ है "सहवादन"। 16वीं शती में गेय नाटक (ऑपरा) के बीच में जो वृंदवादन के भाग होते थे उन्हें सिंफनी कहते थे। इसका विकसित रूप इतना सुंदर हो गया कि वह गेय नाटक (ऑपरा) के अतिरिक्त स्वतंत्र रूप से प्रयुक्त होने लगा। अत: यह अब वृंदगान (आरकेस्ट्रा) की एक स्वतंत्र शैली है।
इसमें प्राय: चार गतियाँ होती हैं। पहली गति द्रुत लय में होती है जिसमें एक या दो से लेकर चार वाद्यों तक का प्रयोग होता है।
दूसरी गति की लय पहले की अपेक्षा विलंबित होती है। तीसरी गति की लय नृत्य के ढंग की होती है जिसे पहले मिन्यूट (minuet) कहते थे और जिसने अंत में स्करत्सो (scherzo) का रूप धारण कर लिया। इसकी लय तीन-तीन मात्रा की होती है। चौथी गति की लय पहली के समान द्रुत होती है किंतु पहली की अपेक्षा कुछ अधिक हलकी होती है। चारों गतियाँ मिलकर एक समग्र या समष्टि संगीत का आनंद देती हैं जिससे श्रोता आत्मविभोर हो उठता है। हेडन, मोत्सार्ट, बीटोवन, शूबर्ट, ब्राह्मस इत्यादि सिंफनी शैली के प्रसिद्ध कलाकार हुए हैं।
फ़िल्मफ़ेयर सर्वश्रेष्ठ छायाकार पुरस्कार

फ़िल्मफ़ेयर सर्वश्रेष्ठ छायाकार पुरस्कार हर वर्ष फ़िल्मफ़ेयर पत्रिका द्वारा ऐसे छायाकार को दिया जाता है जिसका छायांकन (चलचित्र फ़ोटो) उस वर्ष की किसी हिन्दी फ़िल्म में सर्वश्रेष्ठ रहा हो।
कैरोलीन लीकी

जीवन

लीकी का जन्म एक्सेटर में हुआ था। यह इंग्लैंड के डिवॉन देश में स्तिथ है। यह ग्यारह बच्चों में छठी थी। उनके पिता, जेम्स लीकी, एक कलाकार थे, और उनकी माँ का नाम एलिज़ा हुब्बार्ड वूलमर था। लीकी अपनी सारी उम्र बीमार रहती थी। वह एक उत्सुक पाठक थी। जब जब उसका स्वास्थ्य ठीक रहता था, वह धर्मार्थ और धार्मिक कामों में भाग लेती थी।
कैरलाइन १८४७ में वान डेमियन के ब्रिटिश कॉलोनी को अपनी बहन एलिज़ा से मिलने गयी। एलिज़ा वहाँ अपने पति, जेम्स मेडलैंड के साथ ज़िन्दगी बसा चुकी थी। कैरलाइन का स्वास्थ्य वहाँ पहुँचने पर बिगड़ गयी थी। उनका स्वस्थ्य ख़राब होने के वजह से उन्होंने अपना सारा समय वान डेमियन (तस्मानिया ) में अपने बिस्तर में बिताया। उन्होंने १२ महीने पोर्ट आर्थर के कन्विक्ट सेटलमेंट में बिताया। होबार्ट को वापस आते ही वह फिर बीमार पड़ गयी और अपने परिवार के आग्रह के कारण वह इंग्लैंड वापस चली गयी, जहाँ वो मार्च १८५४ में चल बसी।
बिशप फ्रांसिस निक्सन के प्रोत्साहन से उन्होंने अपनी कवितायों को प्रकाशित किया। लीकी ने 'लयरा ऑस्ट्रलिस' और 'अटेम्प्ट्स टू सिंग इन ए स्ट्रेंज लैंड' नामक कविता संकलन प्रकाशित १८५३ लंदन में और १८५४ होब्बेर्ट में प्रकाशित किया। यह कवितायेँ ज़्यादातर बीमारी और मौत, बचपन, युवा एवं मातृत्व के बारे में बात करती हैं। इसके आलावा इन कविताओं में लीकी ने धार्मिक विषयों के बारे में भी बताया है।
मार्च १८५७ में लीकी ने एक उपन्यास लिखना शुरू किया, जो १८५९ में लंदन में और १८६० में होब्बेर्ट में प्रकाशित हुआ। इस उपन्यास का नाम था - 'द ब्रोड एरो' जो "ओलिने कीस" के उपनाम से प्रकाशित हुआ। 'द ब्रोड एरो' को लोग एक बहुत ही महत्वपूर्ण सामजिक पत्र मानते है। इस उपन्यास में एक कैदी कहानी का नायक है। मार्कस क्लार्क़े ने लीकी के उपन्यास को 'रिफरेन्स' के रूप में लेकर अपना उपन्यास ' फॉर द टर्म ऑफ़ हिस नेचुरल लाइफ' लिखा था। 'द ब्रोड एरो' दुनिया के दो कैदी उपन्यासों में से एक है जिसमे एक महिला अपराधी नायिका के पात्र में प्रस्तुत है। कॉलोनी में बहुत काम समय बिताने के बावजूद लीकी के लेखन से पता चलता है कि वह एक तस्मानिया के जीवन कि एक उत्सुक पर्यवेक्षक थी। लीकी के काम से हमे तस्मानिया के औरतों के दैनिक जीवन के बारे में मालूम है।
लीकी ने १८६१ में एक्सेटर में गिरे हुए औरतों के लिए एक शाला की स्थापना की। उनके मृत्यु के पहले उन्होंने काफी सारे धार्मिक पत्र लिखे। लीके १८ महीने बीमारी स ग्रस्त, १८८१ में आखिर चल बसी।
क्योंकि... मैं झूठ नहीं बोलता

संक्षेप

छोटे शहर होशियारपुर से बड़े शहर बॉम्बे में आया पेशे से वकील, राज मल्होत्रा (गोविन्दा) साथी वकील, मोहन (सतीश कौशिक) के साथ दुकान स्थापित करता है। वह सफलता प्राप्त करने के लिये कुछ भी कर सकता है और वो अकारण झूठ भी बहुत बोलता है। उसे एक अमीर वकील तेजपाल की बेटी सोनम (सुष्मिता सेन) से प्यार हो जाता है। वह इस धनी परिवार में शादी करने की योजना तैयार बनाता है, और वह सफल होता है। 
वर्षों बाद, उनका एक बेटा भी है, जो चाहता है कि उसके पिता झूठ बोलना बंद कर दें। उसने एक रखैल तारा भी रख रखी है। बेटे की इच्छा पूरी होती है, और राज के मुँह से निकली सारी बातें सच हो जाती हैं। यह उसके निजी जीवन में एक संकट पैदा करता है, क्योंकि वह अपनी रखैल के बारे में स्वीकार करता है। उसके पेशेवर जीवन में भी बवाल हो जाता है, जब वह अदालत में सच बताना शुरू कर देता है, खासकर अपने अंडरवर्ल्ड ग्राहकों के सामने जो अब उसे मारने के लिए तैयार हैं।
समुद्र तल

मापन

समुद्र तल का सही मापन कई कारणों से मुश्किल माना जाता है। इसमें सबसे प्रमुख कारण है इसकी परिवर्तनशीलता। समुद्री सतह विभिन्न कारकों से प्रभावित होती है जिनमें मौसमी कारक इसे अल्पकाल में और जलवायवीय कारक दीर्घ काल में परिवर्तित करते रहते हैं। अंतरिक्ष में चंद्रमा और सूर्य की स्थितियाँ एक चक्रीय रूप में ज्वार-भाटे का कारण बनती हैं। इसके अलावा प्लेट विवर्तनिकी और समस्थितिक कारणों से समुद्र तटों की ऊँचाई में भी बदलाव के कारण आभासी समुद्र तल परिवर्तन दर्ज किया जा सकता है।
ऊँचाईमापी उपग्रहों से इसके मापन में काफ़ी शुद्धता आयी है। इससे पहले इसे ज्वारमापी के प्रेक्षणों का औसत निकाल कर मापा जाता था। उदाहरण के लिये यूनाइटेड किंगडम में ज़ीरो लेवल 1915 और 1921 के बीच कॉर्नवाल के न्यूलिन समुद्र तट पर मापे गये औसत समुद्र तल को माना जाता है। इससे पहले लिवरपूल के विक्टोरिया डॉक से यह गणना की जाती थी।
1992 में नासा(NASA) और फ़्रांसीसी राष्ट्रीय अंतरिक्ष अध्ययन केन्द्र (CNES) के संयुक्त अभियान टोपेक्स/पोसाइडन के बाद उपग्रह द्वारा समुद्र तल के मापन की क्षमता और शुद्धता में वृद्धि हुई। इसके बाद दो अन्य उपग्रह जेसन-1 और जेसन-2 भी छोड़े गये।

क्षेत्रीय विविधता

पृथ्वी की ऊपरी परत भूपर्पटी का घनत्व सभी जगह एक समान नहीं है। यही कारण है कि अलग-अलग जगहों पर गुरुत्वाकर्षण में विविधता पायी जाती है और तदनुसार समुद्र तल में भी विविधता मिलती है।

समतल सर्वेक्षण में

समतल सर्वेक्षण, जिसमें पृथ्वी की गोलाभीय आकृति को न गिनते हुए सतह को एक समतल सतह मान कर सर्वेक्षण किया जाता है, सामान्यतः किसी एक बिंदु का समुद्र तल से ऊँचाई को आधार बना कर बाकी बिंदुओं की ऊँचाइयाँ उसकी तुलना में निकाली जाती हैं। इसे सामान्यतः तलमापन (leveling) से मापा जाता है।

जियोडेटिक सर्वेक्षण में

जियोडेटिक सर्वेक्षण में पृथ्वी की लगभग गोलाभीय आकृति को गणना में रखते हुए किसी क्षेत्र का सर्वेक्षण किया जाता है। वस्तुतः पृथ्वी की इस प्रिथिव्याकार आकृति को समुद्र तल द्वारा ही परिभाषित किया जाता है और इसकी गणना जियोडेटिक सर्वेक्षण का प्रमुख विषय है। वर्तमान समय में वैश्विक रूप से इस्तेमाल होने वाला सन्दर्भ तल WGS-84 है जिस कि गणना वर्ल्ड जियोडेटिक सर्वे ने 1984 में की थी।

विमानन एवं रेडियो में

विमानन में वायुयानों की ऊँचाई को भी समुद्र तल से मापा जाता है। अल्टीमीटर एक ऐसा यंत्र होता है जो ऊँचाई बढ़ने के साथ साथ वायुदाब में होने वाले ह्रास को माप कर विमान की समुद्र तल से ऊँचाई बताता है।
रेडियों टावर और एंटीना की ऊँचाई यह तय करती है कि उसके प्रसारण को कितने क्षेत्र में प्राप्त किया जा सकता है। इसे भी समुद्र तल से ऊर्ध्वाधर दूरी अर्थात ऊँचाई में (AMSL-एवरेज मीटर अबव सी लेवल) में व्यक्त किया जाता है।
देहमी

गाँव का भौगोलिक विवरण

देहमी गाँव में पड़ोसी गाँव बड़ोड़, भटखानी और काकरडोपा है साथ ही राष्ट्रीय राजमार्ग-8 (दिल्ली से जयपुर) के पास शिव ओएसिस रिज़ॉर्ट भी स्थित है।
अजूरा (उपकरण)

अजूरा एक तरंग शक्ति उपकरण है, जिसका परीक्षण हवाई में किया जा रहा है। यह ग्रिड से बिजली उपलब्ध कराने के लिए किया जा रहा है। संयुक्त राज्य अमेरिका के विभाग के अनुसार यह पहली बार है कि एक लहर ऊर्जा से विद्युत निर्मित किया जा रहा है और उत्तरी अमेरिका में विद्युत प्रदान हेतु आधिकारिक रूप से सत्यापित भी किया गया है। यह हवाई विश्वविद्यालय द्वारा सत्यापित किया गया है। यह उपकरण 20 किलोवाट की शक्ति उत्पन्न करता है।

विवरण और आपरेशन

अजूरा समुद्र के सतह पर तैरता है और इसका वजन 45 टन है। यह 360 डिग्री घूमते हुए तैरता है। इस तरह से तैरने से यह क्षैतिज रूप0 में भी अच्छी तरह से ऊर्जा प्राप्त कर पाता है। बड़ी लहरों के समय यह आंशिक रूप से नीचे डूब भी जाता है।
अजूरा एक बिंदु अवशोषक है। इसका मतलब यह है कि यह एक अस्थायी सतह तंत्र के द्वारा ऊर्जा के तरंगो को अवशोषित करने के लिए अलग अलग दिशाओं में घूमता है। यह सबसे आम प्रकार गहरे पानी का ऊर्जा निर्मित करने वाला यंत्र है। यह जनरेटर उच्च दबाव वाले हाइड्रोलिक प्रणाली का उपयोग करता है।
रीवा संभाग

रीवा डिवीजन मध्य प्रदेश राज्य की एक प्रशासनिक एरिया है।रीवा के प्रशासनिक मुख्यालय है विभाजन. वर्तमान में (2010), विभाजन के होते हैं जिले के रीवा, सतना, सीधीऔर सिंगरौली जिले में. विभाजन के रूपों का एक हिस्सा बघेलखण्ड क्षेत्र मध्य प्रदेश की है। संभागीय मुख्यालय पर कोठी परिसर क्षेत्र के शहर.
त्राजान

त्राजान (लातिनी: Marcus Ulpius Nerva Trajanus Augustus, मार्कस उल्पियस नर्वा त्राजानस औगस्तस, जन्म: १८ सितम्बर ५३, मृत्यु: ९ अगस्त ११७) सन् ९८ ईसवी से लेकर ११७ ईसवी तक रोमन साम्राज्य का सम्राट था। सन् ८९ ई॰ में, जब वह स्पेन में रोमन सेना का सिपहसालार था, उसने उस समय के सम्राट (Domitian, दोमितीयन) के विरुद्ध उठे एक विद्रोह को कुचलने में सहायता की थी। दोमितीयन के बाद एक नर्वा (Nerva) नामक निःसंतान सांसद सम्राट बना लेकिन वह सेना को अप्रिय निकला। उसी के रक्षकों ने विद्रोह कर के उसे त्राजान को अपना गोद-लिया पुत्र बनाने पर मजबूर किया, क्योंकि त्राजान सेना को पसंद था। नर्वा का २७ जनवरी ९८ को देहांत हो गया और तब ताज त्राजान को गया।
त्राजान ने अपने राजकाल में रोम में बहुत से निर्माण करवाए, जिनमें से कई अभी तक खड़े हैं, जैसे की त्राजान का स्तम्भ (इतालवी: Colonna Traiana), त्राजान का बाज़ार (Mercati di Traiano) और त्राजान का सभास्थल (Forum Traiani)। अपने राज के आरम्भ में ही उसने मध्य पूर्व के नबाती राज्य को परास्त करके उसका रोमन साम्राज्य में विलय कर लिया। उसने आधुनिक रोमानिया के भी कई क्षेत्रों पर क़ब्ज़ा किया, जो वहाँ सोने की कई खाने होने से रोम के लिए बहुत लाभदायक रहा। उसकी सेनाओं ने आर्मीनिया और मेसोपोटामिया के कई भागों को भी रोम के साम्राज्य में शामिल कर लिया। उसके अभियानों से रोमन साम्राज्य का क्षेत्रफल अपनी चरम सीमा पर पहुँच गया। सन् ११७ में रोम की तरफ़ लौटते हुए त्राजान की तबियत ख़राब हुई और एक दौरा पड़ने से उसकी मृत्यु हो गई। रोम की संसद ने उसके मरणोपरांत उसे एक देवता घोषित कर दिया और उसकी अस्तियों को त्राजान के स्तम्भ के नीचे दफ़ना दिया गया। उसके बाद राज की बागडोर उसके गोद-लिए पुत्र हेड्रियन (Hadrian) ने संभाली।
समय के साथ त्राजान की ख्याति बनी रही। उसके बाद हर नया सम्राट चुनने पर रोम की संसद उसे "औगस्तस से अधिक भाग्य पाओ और त्राजान से अच्छे बनो" (felicior Augusto, melior Traiano) का आशीर्वाद देने लगी।
नेहरू स्टेडियम,गुवाहाटी

नेहरू स्टेडियम गुवाहाटी का एक प्रमुख खेल स्टेडियम हैं। यहा क्रिकेट और फुटबॉल खेला जाता हैं।
सिद्धिदास महाजु

व्यक्तिगत जीवनी

इनका जन्म ने॰स॰ ९८७ यंलागा दुतिया दे दिन हुवा था। इनका पिता का नाम लक्ष्मीनारायण महाजु व माता का नाम हर्षलक्ष्मी महाजु था। वेह‌ क्वाछेँ ननि, केल त्वाः, काठमाडौंमै रहते थे। इनका विवाह गंगादेवी/ हाकुनानी से हुवा था। इनका देहान्त ने॰स॰ १०५० कछलागा बालाचह्रे मे हुवा था।

प्रसिद्ध वाणी

इन के वाणी "भाषा म्वाःसा जाति म्वाइ" (भाषा जीवित रहेगा तो जाति जीवित रहेगा) नेपालभाषा साहित्य का एक बहुत प्रभावशाली वाक्य है। किसी भी जाति, प्रजाति या सभ्यता के अस्तित्व के लिए भाषा अपरिहार्य है। इस वाणी के अनुसार सभ्यता के विकास के मापन के लिए सभ्यता का भाषा साहित्य को मापना अपरिहार्य है।
अदह

क्राइसोटाइल

अदह की सबसे अधिक उपयोग होने वाली जाति का क्राइसोटाइल है। यह पदार्थ सरपेंटाइन की शिलाओं की पतली धमनियों में पाया जाता है और रासायनिक दृष्टि से साधारण मैगनीशियम सिलिकेट होता है। इन धमनियों में सफेद या हरे रंग का मणिम रेशमी रेशा पाया जाता है। इस प्रकार के अदह का ७० प्रतिशत भाग कैनाडा की क्विबेक खदानों से निकाला जाता है। क्राइसोटाइल-युक्त चट्टान में क्राइसोटाइल-अदह की मात्रा भारानुसार ५ से १० प्रतिशत होती है। इस मेल के रेशे बहुत अच्छे, मजबूत, लचीले और आतनन बल वाले होते हैं। इनको आसानी से सूत की तरह कपड़ों के रूप में बुना जा सकता है। ऐंफीबोल समूह की अपेक्षा (क्रोसीडोलाइट को छोड़कर) उष्मारोधी शक्ति कम होती है तथा अम्ल में घुलनशीलता अधिक। भारतवर्ष में उपयुक्त मेल के अदर हिमाचल प्रदेश (शिमला के पास शाली की पहाड़ियों में), मध्य प्रदेश (नरसिंहपुर), आं्ध्रा प्रदेश (कडप तथा करनूलु) और मैसूर (शिनगोरा) में पाए जाते हैं।
रेशों के खदान में से खोदकर और अदहयुक्त पत्थर को मशीन ड्रिलों के द्वारा निकाला जाता है; तत्पश्चात यांत्रिक विधियों से रेशों को अलग कर लिया जाता है। इसके लिए पत्थर को पहले तोड़ा तथा सुखाया जाता है, फिर क्रमानुसार घूमने वाली चक्कियों (क्रर्शस), बेलनों (रोलल्स), कुट्टकों (फ़ाइब्राइलर्स), पंखों तथा अधोपाती कक्षों (सेटलिंग चेंबर्स) में पहुँचाया जाता है और अंत में रेशों को इकट्ठा कर लिया जाता है।

स्वास्थ्य को खतरा

एस्बेस्टस फेफड़ों के कैंसर का कारण बनता है। इस फेफड़ों के कैंसर को ठीक नहीं किया जा सकता है। अभ्रक के कारण कई लोगों की कम उम्र में मृत्यु हो गई। अभ्रक का उपयोग और उत्पादन यूरोप और अधिकांश विकसित देशों में निषिद्ध है।स्वास्थ्य को खतरा

क्षेत्र परीक्षण

यदि अच्छे अदह को उँगलियों के बीच रगड़ा जाए तो उससे रेशमी डोर जैसी वस्तु बन जाती है जो खींचने पर शीघ्र टूटती नहीं। घटिया मेल के अदह के छोटे-छोटे टुकड़े हो जाते हैं; वह कठोर भी होता है।
अच्छे अदह के पतले पुंज को यदि अँगूठे के नख से धीरे-धीरे खींचा जाए तो लचीले तथा अच्छे आतनन वाले रेशे मिलते हैं अथवा वे महीन रेशों में विभाजित हो जाते हैं, परंतु निम्न कोटि के अदह के रेशे बिलकुल टूट जाते हैं। उत्तम कोटि के अदह के रेशों को मसलने से कोमल गोलियाँ बनाई जा सकती हैं, परंतु घटिया अदह के रेशे टूट जाते हैं।

अदह के उपयोग

अदह के सभी प्रकार के विद्युतरोधक अथवा उष्मारोधक (इंस्यूलेटर) बनाने के काम में लाया जाता है। इसके अतिरिक्त इन्हें अम्ल छानने, रासायनिक उद्योग तथा रंग बनाने के कारखानों में इस्तेमाल किया जाता है। लंबे रेशों को बुन या बटकर कपड़ा तथा रस्सी आदि बनाई जाती है। इनसे अग्निरक्षक परदे, वस्त्र और ऐसी ही अन्य वस्तुएँ बनाई जाती हैं।
भारत में अदह का मुख्य उपयोग अदहयुक्त सीमेंट तथा तत्संबंधी वस्तुएँ, जैसे स्लेट, टाईल, पाइप और चादरें बनाने में किया जाता है।
रामेश्वर उराँव

रामेश्वर उराँव कांग्रेस के प्रमुख आदिवासी नेता व सांसद हैं, तथा झारखंड के लोहरदग्गा (अनुसूचित जनजाति के लिए आरक्षित) लोकसभा क्षेत्र का चौदहवीं लोकसभा में प्रतिनिधित्व कर रहे हैं।
b
सलकनपुर सीहोर

सलकनपूर माता बीजासन का एक सुप्रसिद मदिर है।
भोपाल. MP के सीहोर जिले में है सलकनपुर नामक गांव। यहां स्थित 1000 फीट ऊंची पहाड़ी पर विराजमान है बिजासन देवी। यह देवी मां दुर्गा का अवतार हैं। देवी मां का यह मंदिर MP की राजधानी भोपाल से 75 किमी दूर है। वहीं यह पहाड़ी मां नर्मदा से 15 किलोमीटर दूर स्थित है।
इस मंदिर पर पहुंचने के लिए भक्तों को 1400 सीढ़ियों का रास्ता पार करना पड़ता है। जबकि इस पहाड़ी पर जाने के लिए कुछ वर्षों में सड़क मार्ग भी बना दिया गया है। यहां पर दो पहिया और चार पहिया वाहन से पहुंचा जा सकता है। यह रास्ता करीब साढ़े 4 किलोमीटर लंबा है। इसके अलावा दर्शनार्थियों के लिए रोप-वे भी शुरू हो गया है, जिसकी मदद से यहां 5 मिनट में पहुंचा जा 
माता पार्वती का अवतार हैं विजयासन देवीपुराणों के अनुसार देवी विजयासन माता पार्वती का ही अवतार हैं, जिन्होंने देवताओं के आग्रह पर रक्तबीज नामक राक्षस का वध किया था और सृष्टि की रक्षा की थी। विजयासन देवी को कई लोग कुलदेवी के रूप में भी पूजते हैं। माता कन्याओं को मनचाहा जीवनसाथी का आशीर्वाद देती हैं, वहीं भक्तों की सूनी गोद भी भरती हैं। भक्तों की ही श्रद्धा है कि इस देवीधाम का महत्व किसी शक्तिपीठ से कम नहीं हैं।
स्वयं-भू है माता की प्रतिमामां विजयासन देवी की प्रतिमा स्वयं-भू है। यह प्रतिमा माता पार्वती की है, जो वात्सल्य भाव से अपनी गोद में भगवान गणेश को लेकर बैठी हुई है। इस भव्य मंदिर में महालक्ष्मी, महासरस्वती और भगवान भैरव की प्रतिमाएं भी स्थापित हैं। भक्त कहते हैं कि एक मंदिर में कई देवी-देवताओं का आशीर्वाद पाने का सभी को सौभाग्य मिल जाता है
मॉम (फ़िल्म)

कहानी

यह कहानी एक स्कूल से शुरू होती है. स्कूल में देवकी (श्रीदेवी) टीचर हैं. उसी स्कूल में देवकी की सौतेली बेटी आर्या (सजल अली) भी पढ़ती है. आर्या के साथ पढ़ने वाला एक स्टूडेंट मोहित, आर्या को अश्लील मैसेजेस भेजता है. देवकी इस बात से नाराज होकर मोहित को सजा देती है. आर्या अपनी सौतेली मां से बिल्कुल भी प्यार नहीं करती, जबकि देवकी को अपनी बेटी से बहुत प्यार है.
वैलेंटाइन्स डे की पार्टी में मोहित, आर्या के साथ रेप कर के उसे गटर में फेंक देता है. उसके बाद कोर्ट में केस जाता है और जीत मोहित की होती है. इस तरह के न्याय को देखकर देवकी एक डिटेक्टिव दयाशंकर कपूर उर्फ डी के (नवाजुद्दीन सिद्दिकी) के पास मदद के लिए जाती हैं. इसी बीच पुलिस अफसर मैथ्यू फ्रांसिस (अक्षय खन्ना) की एंट्री होती है. कहानी में ट्विस्ट टर्न्स आते हैं.
यह फिल्म थोड़ी बहुत हालीवुड फिल्म 'एन आई फार एन आइ' के समान है।

प्रस्तुति

फिल्म को फिल्म सेन्ट्रल बोर्ड ने बिना किसी काट-चाट के यू/ए प्रमाण देकर रिलीज किया।

कमाई

फिल्म ने प्रथम सप्ताह 23.80 करोड़ की कमाई की।
ईसा मसीह सत्य गिरजाघर

ईसा मसीह सत्य गिरजाघर एक स्वतंत्र गिरिजाघर है जो कि १९१७ में बीजींग, चीन में स्थापित किया गया था। प्रचारक युंग-जी लिन सत्य ईसा मसीह गिरजाघर के वर्तमान अध्यक्ष हैं। ये गिरिजाघर ईसाई समाज के रोमीय मत विरोधी (प्रोटेस्टेन्ट) शाखा से संबंधित है। भारत में इसकी स्थापना १९३२ में हुई। इस गिरिजाघर में बड़ा दिन और शुभ शुक्रवार नहीं मनाए जाते।
सिक्का

भारतीय सिक्के

सिक्के ढालने का एकमात्र अधिकार भारत सरकार को है। सिक्का निर्माण का दायित्व समय-समय पर यथासंशोधित सिक्का निर्माण अधिनियम, 1906 के अनुसार भारत सरकार का है। विभिन्न मूल्यवर्ग के सिक्कों के अभिकल्प तैयार करने और उनकी ढलाई करने का दायित्व भी भारत सरकार का है। सिक्कों की ढलाई भारत सरकार के चार टकसालों यथा मुंबई, अलीपुर (कोलकाता), सैफाबाद (हैदराबाद), चेरियापल्ली (हैदराबाद) और नोयडा (उ.प्र.) में की जाती है। 
भारतीय रिजर्व बैंक अधिनियम के अनुसार परिचालन के लिए सिक्के भारतीय रिजर्व बैंक के माध्यम से जारी किए जाते हैं।
स्कूल विकि

स्कूल विकी केरल, भारत में 15,000 से अधिक स्कूलों का एक विश्वकोष है। यह साइट 2009 में लॉन्च की गई है। स्कूल विकी स्कूल के प्राथमिक डेटा, ऐतिहासिक संदर्भ, आधारभूत संरचना, प्रसिद्ध पूर्व छात्रों, स्कूल वेबसाइटों, स्कूल मानचित्र, ब्लॉग, कक्षा पत्रिकाएं, छवियों और वीडियो का समर्थन करने के बारे में जानकारी देता है। 
इसमें 30,997 से अधिक लेख और 13,000 उपयोगकर्ता हैं। पहल KITE (केरल इंफ्रास्ट्रक्चर शिक्षा के लिए प्रौद्योगिकी) द्वारा चलाया जाता है। राज्य में स्कूलों में सहयोगी शिक्षा की संस्कृति को बढ़ावा देने के लिए विकिपीडिया पर स्कूल विकी मॉडलिंग।
१६५३ ईसा पूर्व

१६५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जेम्स व्हीस्लर

जेम्स व्हीस्लर संयुक्त राज्य अमेरिका के महान चित्रकार माने जाते हैं।